Уэмрэ жьапщэмрэ къапикIуэтакъым
Мэлыжьыхьым и 19-м и пщыхьэщхьэм Налшык дунейм и къэхъукъащIэ шынагъуэ къыщхьэщыхьащ — жьышхуэ зыщIэт уэлбанэшхум уэ хэлъу зэуэзэпсу къыщIидзащ. Уэм и инагъыр языныкъуэхэм и деж бзу джэдыкIэм хуэдиз хъурт.
«Къэббалъкъкоммун-энерго» МУП-м къэхъукъащIэ шынагъуэм и хъыбар къызэрыIэрыхьэу, и къулыкъу псори зэщIигъэуIуэри и цIыхухэр къызэфIигъэуващ. Абы и фIыгъэкIэ муниципалитетми МЧС-м и IэнатIэхэми зы цIыхуми зыхуагъэзакъым электрокъарур зэрыкIуэ кIапсэхэр зэпычауэ е фидерхэр Iуачауэ.
«Къытхуагъэува къалэнхэм япэ диту илъэс къэс Налшык и электросетхэр шынагъуэншэу бжьыхьэ — щIымахуэ лъэхъэнэм худогъэхьэзыр икIи мэлыжьыхь мазэм куэдрэ къемых уэм зы кIапси зэпимыуду зэрытщхьэщыкIар абы и фIыгъэщ. Ар къызэрыдэхъулIамкIэ фIыщIэ лей яхуэфащэщ ди лэжьакIуэхэм», — къыджиIащ «Къэббалъкъкоммунэнерго» МУП-м и инженер нэхъыщхьэ Гергоков Хьэдис.
Хьэтау Ислъам.
